**TLHAGISA MAIKUTLO**

**Molaotlhomo wa Setheo sa Bosetšhaba sa Boitekanelo jwa Botlhe sa Aforika Borwa [B16-2017]**

Potfolio Komiti ya Boitekanelo e laletsa bang ba ba nang le kgatlhego le baamegi ba ba maleba go romela ditshwaelo tse di kwadilweng le go bontsha fa ba na le kgatlhego ya go dira tshwaelo ka molomo ka ga **Molaotlhomo wa Setheo sa Bosetšhaba sa Boitekanelo jwa Botlhe sa Aforika Borwa [B16 – 2017].**

**Maikaelelo a Molaotlhomo ke go neelana ka go tlhomiwa ga Setheo sa Bosetšhaba sa Boitekanelo jwa Botlhe sa Aforika Borwa gore go tle go rulaganngwe, le fao go leng maleba go laolwe, patlisiso ya megare le kgobalo; neelana ka ditirelo tse di kgethegileng go setšhaba; ditsenogare do boitekanelo jwa setšhaba; katiso le patlisiso tse di lebeletseng go ya kwa dikgwetlhong tse di masisi tse di amang setšhaba sa Rephaboliki; le go neelana ka merero e e golaganang le yona.**

Diteme tse di dirisitsweng mo phasalatsong ya Molaotlhomo ono ke English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda le Xitsonga. Phasalatso go laletsa batho go tswa kwa baaging ba ba farologaneng e tla nna ka diteme tse di buiwang kwa dikgaolotlhopong tsa bona.

Ditheetso tsa Setšhaba di tla tshwarwa ka di 15 – 17 Phatwe 2017, kwa Palameneteng, Cape Town.

Ditshwaelo tse di kwadilweng di tshwanetse go romelwa go Ms Vuyokazi Majalamba ka tsibogelo ya Portfolio Committee on Health 3rd floor, 90 Plein Street, Cape Town 8000, imeile go vmajalamba@parliament.gov.za kgotsa fekese go 086 694 3279 pele ga 28 Phukwi 2017. Mo godimo ga ditshwaelo tse di kwadilweng, tswee tswee bontsha fa o na le kgatlhego ya go dira tshwaelo ka molomo.

Dikhophi tsa Molaotlhomo di ka bonwa go tswa go Ms Vuyokazi Majalamba (021) 403 3770, sele 083 709 8522 kgotsa mo go [www.parliament.gov.za](http://www.parliament.gov.za)

**E rebotswe ke MP Dunjwa, Ms ML; Modulasetilo wa Potfolio Komiti ya Boitekanelo.**